**ДАРЫНДЫ ОҚУШЫЛАРДЫ ҚОЛДАУ.**

Қазіргі заман мектепке де, мұғалімге де, оқушыға да жаңа талап деңгейінен көрінуді міндет етіп жүктейді. Елімізде болып жатқан оң өзгерістер мектеп өміріне де жаңалықтар лебін әкелуде, осы орайда бүгінгі күн ізденімпаз, таным белсенділігі жоғары, еңбекқор ұрпақ тәрбиелеуді қажет етеді.

ХХІ ғасыр – бәсеке ғасыры. Бүгінгі таңдағы негізгі мақсат – ұлттық құндылықты әлемдік деңгейге шығаруға қабілетті, өзіндік жеке көзқарасы қалыптасқан тұлға тәрбиелеу. Ол үшін оқушылардың белсенділігін арттыру, ізденімпаздыққа үйрету және білімді өз бетінше алуы мен қолдана білетін дарын иесін тәрбиелеу керек деп ойлаймын. Баланың белгілі бір іс -әрекетке белсенділігі жас кезінен байқалады. Дарындылық білім беру, тәрбиелеу жұмысының әсерінен ғана емес, балалардың өз қүштерін жүзеге асыру кезінде ғана дамиды.

Мұғалімнің аса маңызды міндеті – талабы таудай дарынды жеке тұлғаны іздеп тауып, оны жетілдіріп шығаруы. Ал мақсаты – ұлттық дәстүрді ұстаушы, дені сау, адамгершілігі мол, қабілеті дамыған, жан-жақты, саяси сауатты, өресі биік азаматтарды тәрбиелеу.

Дарынды адам деп, басқалардан ерекше, қиын жағдайлардан күтпеген жолдар табатын, жоғарғы жетістіктерге талпынатын адамды айтады. Дарынды оқушылардың ішкі сезімі жағынан да өзгеше. Олар сезімтал, ықылас қойған нәрсесін, тақырыбын әр жерде негізгі мәселе етіп қоя біледі. Физиологиялық тұрғыдан ерекшелігі: дамытудағы шапшандылық, ауызекі сөйлеу, жиі-жиі ойға берілу, қиял-күшінің басымдығы. Дарынды оқушылар көп көлемде білім меңгереді және ұмытпайды. Түсінік танымы өте жоғары екенін білеміз. Дәл осы ерекшеліктерді мұғалім көріп, әр қарай осы дарынды оқушыны қолдаса, нағыз жетістіктерге жетеді деп санаймын.

Дарынды баланың шығармашылығы жоғары болады. Шығармашылық– баланың бойындағы дамыған сана белсендігі мен таным белсендігі, тума қабілеті. Ол қабілет мектепте сан алуан ғылыми салалардан білім алу арқылы және тәжірибелі ұстаздардың көмегі арқылы ашылады.

Шығармашылық қабілеті өздігінен жетілмейді, оған да белгілі бір факторлар ықпал жасайды:

* мектеп өмірі, мектептегі оқыту мен тәрбиелеу үрдісінің ұйымдастырылу деңгейі;
* оқушылар мен ұстаздар арасындағы қарым-қатынас;
* отбасы жағдайы;
* физиологиялық даму үлгісі;
* балаға қажет білімнің берілу сапасы.

Оқушының жеке тұлғалық ерекшеліктерін дамыту мектеп мұғалімдерінің көңіл аударып келе жатқан мәселесі. Дұрыс тәрбие беруде танымға сүйіспеншілікті арттыру және оның жоғарғы шыңы **–**танымдылық тұтынушылығын оятуы мүмкін. Сезімді, ерікті, ойды не нәрсені терең меңгеруге бағыттау, үнемі көп білуге талпынуды ояту, белгілі жайда жаңа бір қырын ашу, әлемді танып білуде ізденіске ұмтылуды қалыптастыру – бұл мұғалімнің алдында тұрған негізгі міндеттерінің бірі деп ойлаймын.

 Оқыту баланың табиғи қасиеті мен жаратылысына бағыттауы қажет екенің жақсы білеміз. Сондықтан да білім беру мазмұнын құруда ең басында жеке тұлғалық талаптары, тілектерімен бірге бала тұруы қажет. Бала – оқыту үрдісінің негізгі бейнесі.

 Ал мұғалімнің аса маңызды міндеті – талабы таудай дарынды жеке тұлғаны іздеп тауып, оны жетілдіріп шығаруы. Мақсаты – ұлттық дәстүрді ұстаушы, дені сау, адамгершілігі мол, қабілеті дамыған, жан-жақты, саяси сауатты, өресі биік азаматтарды тәрбиелеу.

 Мен мұғалім ретінде сайыстар мен олимпиадаларға дайындалу және қатысу ауызша сөйлеу, жазбаша сөйлеу, жауапкершілікті өз мойнына алу, бірлескен шешім қабылдауға қатысу, т.б құзыреттіліктерді дамытады деп есептеймін. Қарапайым тілмен айтқанда, мектеп мұғалімдері түлектерге өзінің өмірлік моделін құруға, жаңа білім алуға, оны пайдалануға, заманауи ақпараттық-коммуникациялық технологияларды меңгеруге қажетті дағдыларды үйрету міндетін қойды. Біздің балаларымыз номинациялардағы әріптестеріне құрметпен қарайтындығымен ерекшеленеді, барлығына қызығушылық танытады, одан да көп білгісі келеді және осы білімді қалай алуға болатынын біледі. Бұл нағыз жаңа ұрпақ! Бұл шын мәнінде Қазақстанның жарқын болашағы! Ал біздің міндетіміз – оларға қолдау көрсетіп, бағыт-бағдар беру, дамыту, біліктілігін арттыру. Мен «Жарқын болашақ», «Абай оқулары», «Тіл шамшырақтары» т.б байқауларға көп балаларымызды қамтығанын қалаймын! Өйткені, бізде қаншама талантты жастар бар! Бірақ ата-ананың, ұстаздардың, барлық деңгейдегі басшылардың қолдауымен ғана біз лайықты ізбасарды тәрбиелей аламыз.